જયારે જયારે હિન્દુ ધર્મનું કે સ્વામિનારાયણ સંપ્રદાયનું મંદિર સ્થાપાય છે ત્યારે ઘણા માણસો તે વાત સાંભળીને આનંદિત થતાં હોય છે. પરંતુ ઘણા માણસો આ સમાચાર સાંભળે છે અને તેમના હૈયામાંથી વરાળ નીકળવા લાગે છે… લાખો રુપિયાના ખર્ચે મંદિરો શા માટે ? આવો પ્રશ્ન ઘણા માણસોના મગજમાં ચાલતો હોય છે ? મંદિરો પાછળ શા માટે ખર્ચો કરવાનો? રૂપિયા ખર્ચવા જ હોય તો શાળા-કોલેજો-હોસ્પીટલો પાછળ ખર્ચવા જોઈએ ને ? આવી ચર્ચા ઘણા માણસો ગામના ચોરે બેસીને અથવા બગીચામાં બેઠા-બેઠા કરતાં હોય છે.